পৌরসভা বিনির্মানের স্বপ্ন দেখেনি কেউ। এ নিয়ে ৬টি ইউনিয়নের কয়েক লক্ষ্য বনি আদমের এক মাত্র পৌরসভা টেকনাফ শহর। এ শহরে জনগনের চলাচলের রাস্তার উপর যুগ যুগ ধরে চলে আসছে কাঁচা মাছ-তরকারীর বাজার, পানবাজার, ছাগল বাজারসহ সড়কের দুধারের গাড়ী পার্কিং যেন নিত্য দিনের ব্যাপার। বিশেষ করে হোটেল দ্বীপপ্লাজার সামনে প্রধান সড়কের উপর  পানবাজার। জামেয়া মার্কেটের সামনে রাস্তার উপর কাঁচা মাছ তরকারীর বাজার পথচারীদের চরম বিড়ম্বনার শিকার করে। সূত্রে জানা যায়- কক্সবাজার জেলার সিংহ ভাগ পানসুপারি ক্ষেত টেকনাফেই। তার পরও পান সুপারি বিক্রি করতে এ পর্যন্ত কোন শেড বা নির্দ্দিষ্ট স্থান না করায় দ্বীপপ্লাজার সামনে রাস্তার উপরে এসব বিক্রি হচ্ছে। এ ব্যাপারে হোটেল দ্বীপপ্লাজার পরিচালক রেজাউল করিম জনান- পান বাজারের কারণে হোটেল ব্যবসা বন্ধ হওয়ার উপক্রম হয়ে পড়েছে। সপ্তাহে ২ দিন হোটেলে যাতায়ত বন্ধ হয়ে যায়। এ ব্যাপারে পৌর কর্তৃপক্ষ সহ সরকারী দপ্তরে পানবাজার  সরিয়ে নেওয়ার আবেদন করার সত্তেও কোন কাজ হয়নি। তাছাড়া জামিয়া ইসলামীয়া টেকনাফ বড় মাদ্রাসার মার্কেট এর সামনে কাচাঁ মাছ তরকারীর বাজার হওয়ায় মার্কেটটি বর্তমানে প্রায় মৃত। মাদ্রাসা সূত্রে জানা যায় কাঁচা মাছ তরকারীর বাজার সরিয়ে নিতে পূর্বের দায়িত্বরত পৌর কর্তৃপক্ষ বরাবরে অনেকবার আবেদন করা হয়েছিল। কোন কাজ না হওয়ায় মাদ্রাসা মার্কেটের সামনে কাঁচা মাছ তরকারীর বাজার বসিয়ে মাদ্রাসার ক্ষতি না করার জন্য ছাত্রদের নিয়ে ব্যবসায়ীদের অনুরোধের অভিযান চালানো হয়ে ছিল। তাছাড়া ছাগলবাজার , সুপারি বাজার, বাস টার্মিনাল ও অঘোষিত সিএনজি  রিক্সার পাকিং বন্ধে পৌর কর্তৃপক্ষের নজরদারী অত্যান্ত জরুরী মনে করেন। এদিকে টেকনাফ পৌরসভার নবনির্বাচিত মেয়র হাজী মোঃ ইসলাম মিয়া কোম্পানী দায়িত্ব ভার গ্রহণ করার পর পৌরসভার উন্নয়নে বিভিন্ন পরিকল্পনা গ্রহণ করেছেন বলে জানা যায়। এ ব্যাপারে হাজী মোঃ ইসলাম মিয়া কোম্পানী জানান টেকনাফ পৌরসভার পানি সমস্যা, হাটবাজার, নালা-নর্দমা ও যানজট নিরসন কল্পে কাউন্সিলরদের নিয়ে সকল কাউন্সিলরদের উপস্থিতি ও সম্মতিক্রমে একটি কমিটি গঠন করা হয়েছে। পৌর প্যানেল মেয়র- ২ সাংবাদিক আব্দুল্লাহ মনিরকে আহবায়ক ও হাসান আহমদ, নুরুল বশর, মোঃ আমিন বুলু  সহ ৪ সদস্য বিশিষ্ট এ কমিটি পৌরসভার সব বিষয়ে নজরদারী পূর্বক দ্রুত সমস্যা সমাধানে রিপোর্ট প্রদান করবেন এবং আগামী ২৭ জুন ২০১১-১২ অর্থ বছরের বাজেট ঘোষণা করার প্রস্তুতি গ্রহণ করা হয়েছে। তিনি টেকনাফ পৌর সভাকে একটি আধুনিক সুবিধা সম্বলিত পৌরসভায় রূপান্তর করতে বদ্ধ পরিকর।